calculus
Store norske leksikon,Ordforklaringer,Ord og uttrykk på andre språk,Latinske ord og uttrykk
Calculus er latin og betyr liten stein. Ordet er særlig om steiner brukt i spill (brikker), ved avstemning eller ved beregninger.
Calculus ble brukt av romerne også i betydningen regnestein ved abakusregning. Det er her betegnelsen kalkyle for beregning i sin alminnelighet kommer fra. Særlig i de engelsktalende landene benyttes calculus som en betegnelse for infinitesimalregning; kalkulus. Calculus Minervae Calculus Minervae er den stemmesteinen som, når stemmene står like, redder den anklagede. Error in calculo Error in calculo er regnefeil. Pro calculo Pro calculo betyr 'for regnskapets riktighet'. Medisin I medisinens språk brukes calculus om diverse steinsykdommer:    calculus dentalis betyr tannstein   calculus felleus betyr gallestein   calculus renalis betyr nyrestein   calculus vesicae betyr blærestein Les mer i Store norske leksikon kalkulasjon kalkulator